Lekyth

Lekyth eller lekythosBroby-Johansen, R. ([1965] 1977): Kunstordbog, København: Thaning og Appel, s. 125. Sitat: «Lekythos (gr.) olieflaske med smal hals, bred åbning og hank, medgaves de døde med vellugtende indhold.» er en gresk vasetype. Den vanligste formen hadde en smal kropp og en vertikal hank festet til halsen, men det finnes også andre former. Lekyther ble brukt til å oppbevare olje, spesielt olivenolje.

Mange lekyther er funnet i graver, fordi oljen ble brukt til å salve avdøde ugifte menns legemer, men vasemalerier viser at typen også ble brukt i mange dagligdagse sammenhenger. På de som er funnet i graver er det ofte avbildet nettopp begravelsesscener. Typen er kjent tilbake til omkring 700 f.Kr., og var på sitt mest populære omkring 500 f.Kr.

Man deler inn lekyther i fem hovedtyper:

 Standard- eller sylindrisk lekyth: 30–50 cm høy, i noen tilfeller opp til en meter.
 Deianeria-lekyther: Fra Korinth, har en oval profil og rund skulder, sjelden mer enn 20 cm høy.
 Skulder- eller sekundær lekyth: Variasjon av standardlekythen som ble brukt fra midten av det 5. århundre f.Kr., ofte dekorert med hvit bunn.
 Flat lekyth: Avrundet kropp, sjelden høyere enn 20 cm.
 Konglelekyth: Sjelden form, med oval profil og et nettverk av punkter ved basen.

 Referanser 

 Eksterne lenker 


Kategori:Greske vasetyper